मुसिकोट, ७ कात्तिक । रुकुम पश्चिमको चौरजहारी विमानस्थलमा पुनः हवाई सेवा शुरु भएको छ । सत्र महीनादेखि रोकिएको विमानस्थलमा नेपाल वायुसेवा निगमको जहाजले आजबाट उडान शुरु गरेको हो । हप्ताको दुई दिन बुधबार र बिहीबार उडान हुने गरी चौरजहारी विमानस्थल पुनः सञ्चालनमा आएको स्टेशन प्रमुख सुरेन्द्रबहादुर नेपालीले बताउनुभयो । उहाँका अनुसार बुधबार काठमाडौँ–चौरजहारी–नेपालगञ्ज तथा बिहीबार नेपालगञ्ज–चौरजहारी–काठमाडौँ उडान हुने बताइएको छ ।
उडान शुरु भएको आज पहिलो दिन चौरजहारीबाट एक बिरामीसहित आठ जनाले नेपालगञ्जसम्मको हवाईयात्रा गरेका छन् । झण्डै डेढ वर्षपछि यहाँको हवाईसेवा सञ्चालनमा आउँदा सर्वसाधारणमा खुशी छाएको छ । हवाई सेवाले रुकुम पश्चिमलगायत छिमेकी जिल्ला जाजरकोट, सल्यान र डोल्पाका नागरिकलाई छिटो यात्राका लागि सहज गराएको छ । आजदेखि निगमको जहाजले पुनः उडान शुरु गरेसँगै यहाँको नयाँ भाडादरसमेत कायम गरिएको छ । अबदेखि चौरजहारीबाट काठमाडौँका लागि रु आठ हजार र नेपालगञ्जलाई रु तीन हजार भाडादर निर्धारण गरिएको स्टेशन प्रमुख नेपालीले जानकारी दिनुभयो ।
यसअघि नेपाल वायुसेवा निगमसँग पर्याप्त जहाज र पाइलट नभएको भन्दै गत वर्षको जेठ अन्तिम साताबाट यहाँको उडान बन्द गरिएको थियो । बन्द हवाईसेवा सञ्चालनका लागि जिल्लाका सरोकारवाला निकाय, स्थानीय सरकार तथा निर्वाचित जनप्रतिनिधिले सम्बन्धित पक्षसँग पहल गर्दै आएका थिए । विसं २०२८ बाट सञ्चालनमा आएको उक्त विमानस्थलको थप स्तरोन्नतिका लागि पाँच वर्षअघि धावनमार्गमा कालोपत्रे गरिएको थियो ।
काठमाडौं। लक्ष्यअनुसार खर्च हुन नसक्दा सरकारी ढुकुटीमा पैसाको थुप्रो लाग्न थालेको छ । राजस्व लक्ष्यकै हाराहारीमा असुली भए पनि लक्ष्यअनुरूप खर्च हुन नसक्दा सरकारी कोषमा ठूलो रकम अनुत्पादक रूपमा ...
कालिकोट। जिल्लाको खाडाचक्र नगरपालिकावडा–९ र १० पाखाचौकीलाई छाउगोठमुक्त गाउँ घोषणा गरिएको छ । वडामा रहेका सबै गोठ भत्काएर महिनावारी भएका महिलाहरू सुरक्षित रूपमा घरभित्रै बस्न थालेपछि उक्त गाउँला...
बुटवल, मंसिर ८ - चुनाब नजिकिदै गर्दा राष्ट्रिय जनमुक्ति पार्टीले चुनावी प्रचार–प्रसारलाई तिब्रता दिएको छ ।
यसै क्रममा रुपन्देही क्षेत्र नं १ अन्तर्गत देवदह नगरपालिका वडा नं ६ दाउन्ने टोलमा आज शुक्रबार घरदैलो पश्चात चुनाबी सभा गरेको छ । सभामा बोल्दै क्षेत्र नं १ का प्रतिनिधि सभाका उम्मेदवार झम बहादुर गुरुङ्गले यसपटक नयाँ अनुहारको रुपमा आफुलाई टेष्ट गर्न अनुरोध गर्दै आफ्नो पक्षमा भोट मागेका छन् । उनले बाजे, बराज्युपाला देखी एउटै पार्टी र नेतालाई पुस्तेनी शैलीमा भोट हाल्नु मुर्खता हुने भन्दै यसपटक पुस्तेनी पार्टी नहेरेर विकास र जनताको पक्षमा काम गर्ने जनमुक्ति पार्टीको घर चिन्हमा मतदान गरेर जनमुक्तिको आधुनीक शासनको प्रयोग हेर्न भनेका छन् । उनले भने –“ सात सालदेखी जनतालाई बाटो र धारा बनाउँछु भन्दै चौहत्तर सालसम्म पनि फेरी उही बाटो र धारा बनाइदिन्छु भनेर भोट माग्न आउने पुरातन, भ्रष्ट र नैतिक इमान्दारीता गुमाएका नेताहरुलाई जनताले चिन्नु पर्छ ।” “की उनैलाई जिताएर फेरी अर्को भूल गर्ने ?” मतदातालाई प्रश्न गरे । आशन्न चुनाब आम नेपालीका लागि अग्नी परीक्षा रहेको भन्दै युवा स्वरोजगार, समावेशी, शुसासन, सबल आर्थिक केन्द्र र विकास निर्माणका लागि आफ्नो उम्मेद्वारी रहेकाले जनमुक्ति पार्टीबाट आफुलाई जिताएमा मतको दुरुपयोग नहुने बताए । सोही अवसरमा बोल्दै नेताहरुले देशलाई भ्रष्टाचारले थिलो–थिलो बनाएको बताउँदै देशको समूल विकास र भ्रष्टाचार मुक्त नेपाल निर्माणका लागि जनमुक्ति पार्टी भन्दा अर्को विकल्प नरहेको औल्याउँदै जनमुक्ति पार्टीका उम्मेद्वारहरु अन्य उम्मेदुवारहरु भन्दा स्वच्छ र इमान्दार भएकाले एकपटक जिताएर हेर्न अपिल गरेका छन् । सभामा नेताहरु आशबहादुर गुरुङ्ग, लिलामाया राना, प्रेम बहादुर थापा लगायतले बोलेका थिए ।
उता राष्ट्रिय जनमुक्ति पार्टी क्षेत्र नं ३ का उम्मेद्वार सुर्यकुमार सारुले सियारी गाउँपालिकाको वडा नं १ र मायादेवी – ८ मा स्थानिय समस्याका विषयमा मतदातासंग छलफल तथा भेटघाट गरेका छन् । भेटघाटपछि आयोजित सभामा उनले अबको देशको विकल्प जनमुक्ति पार्टी मात्र रहेको बताए । दलहरु जीत्नकै लागि मात्र गठबन्धन गरेर अगाडी बढेकाले सचेत जनताहरुको रोजाइमा उनीहरु नपर्ने ठोकुवा गर्दै सो क्षेत्रको दिगो विकासका लागि जनताले मत दिएर आफुलाई विजयी गराउने दावी गरे । पार्टीले अघि सारेका ३८ बुँदे चुनावी घोषणा पत्र आफ्नो जीतपश्चात अक्षरसः पालना गर्ने प्रतिबद्धता जनाउँदै प्रतिबद्धता पुरा नगरे अदालत जान जनतालाई छुट रहेको बताए ।